ইবনে তুফায়েল
ইবন তুফাঈল (আরবি: أبو بكر محمد بن عبد الملك بن محمد بن طفيل القيسي الأندلسي; ১১০৫–১১৮৫) ছিলেন আন্দালুসিয়া মুসলিম বহুবিদ্যাবিশারদ। তিনি একাধারে লেখক, দার্শনিক, ধর্মতত্ত্ববিদ, চিকিৎসক, জ্যোতির্বিজ্ঞানী ও উজির ছিলেন। একজন দার্শনিক এবং ঔপন্যাসিক হিসেবে, তিনি প্রথম দার্শনিক উপন্যাস হাই ইবনে ইয়াকজান রচনার জন্য সবচেয়ে বিখ্যাত। পাশ্চাত্য জগতে তিনি ফিলোসফিকাল অটোডিডাকটাস নামে পরিচিত। একজন চিকিৎসক হিসেবে, তিনি ব্যবচ্ছেদ ও ময়নাতদন্তের প্রাথমিক সমর্থক ছিলেন, যা তার উপন্যাসে প্রকাশ করা রয়েছে।